CELEX: 32017R0480
Language: da
Date: 2017-03-20 00:00:00
Title: Rådets gennemførelsesforordning (EU) 2017/480 af 20. marts 2017 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien

21.3.2017   
            
            
               DA
            
            
               Den Europæiske Unions Tidende
            
            
               L 75/12
            
         RÅDETS GENNEMFØRELSESFORORDNING (EU) 2017/480
   af 20. marts 2017
   om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (1), særlig artikel 32, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 18. januar 2012 forordning (EU) nr. 36/2012.
            
         
               (2)
            
            
               I betragtning af den alvorlige situation i Syrien bør fire personer tilføjes på listen over fysiske og juridiske personer, enheder og organer, der er omfattet af restriktive foranstaltninger, i bilag II til forordning (EU) nr. 36/2012.
            
         
               (3)
            
            
               Bilag II til forordning (EU) nr. 36/2012 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Bilag II til forordning (EU) nr. 36/2012 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. marts 2017.
      
         
            På Rådets vegne
         
         L. GRECH
         
            Formand
         
      
   
   
      (1)  EUT L 16 af 19.1.2012, s. 1.
   
      BILAG
      Følgende personer tilføjes på listen i del A (Personer) i bilag II til forordning (EU) nr. 36/2012:
      
         
                      
                  
                  
                     Navn
                  
                  
                     Identificerende oplysninger
                  
                  
                     Begrundelse
                  
                  
                     Opført på listen den
                  
               
                     »235.
                  
                  
                     Ahmad Ballul
                     (alias Ahmad Muhammad Ballul; Ahmed Balol)
                     
                        
                  
                  
                     Født: den 10. oktober 1954
                     Rang: generalmajor, øverstbefalende for det syriske arabiske luftvåben og de syriske luftforsvarsstyrker
                  
                  
                     Har rang af generalmajor, er højtstående officer i og øverstbefalende for det syriske arabiske luftvåben og de syriske luftforsvarsstyrker, i tjeneste efter maj 2011.
                     Aktiv i sektoren for spredning af kemiske våben og er som højtstående officer i det syriske arabiske luftvåben ansvarlig for den voldelige undertrykkelse af civilbefolkningen, herunder det syriske regimes brug af angreb med kemiske våben, som blev identificeret i rapporten fra den fælles undersøgelsesmekanisme.
                  
                  
                     21.3.2017
                  
               
                     236.
                  
                  
                     Saji' Darwish
                     (alias Saji Jamil Darwish; Sajee Darwish; Sjaa Darwis)
                     
                        
                  
                  
                     Født: den 11. januar 1957
                     Rang: generalmajor, det syriske arabiske luftvåben
                  
                  
                     Har rang af generalmajor, er højtstående officer i og øverstbefalende for det syriske arabiske luftvåbens 22. division, i tjeneste efter maj 2011.
                     Aktiv i sektoren for spredning af kemiske våben og er ansvarlig for den voldelige undertrykkelse af civilbefolkningen: Som højtstående officer i det syriske arabiske luftvåben og øverstbefalende for 22. division er han ansvarlig for, at fly, der opererer fra flybaser under 22. divisions kontrol, har brugt kemiske våben, herunder ved angrebet på Talmenes, som ifølge den fælles undersøgelsesmekanismes rapporter blev udført af regimets helikoptere med base på Hamah-flyvepladsen.
                  
                  
                     21.3.2017
                  
               
                     237.
                  
                  
                     Muhammed Ibrahim
                     
                        
                  
                  
                     Født: den 5. august 1964
                     Rang: brigadegeneral, næstkommanderende for det syriske arabiske luftvåbens 63. brigade på Hama-flyvepladsen
                  
                  
                     Har rang af brigadegeneral, er højtstående officer i og næstkommanderende for det syriske arabiske luftvåbens 63. brigade, i tjeneste efter maj 2011.
                     Aktiv i sektoren for spredning af kemiske våben og som højtstående officer i det syriske arabiske luftvåben i den periode, der efterforskes af den fælles undersøgelsesmekanisme, og næstkommanderende for 63. brigade fra marts til december 2015 er ansvarlig for den voldelige undertrykkelse af civilbefolkningen gennem 63. brigades brug af kemiske våben i Talmenes (21. april 2014), Qmenas (16. marts 2015) og Sarmin (16. marts 2015).
                  
                  
                     21.3.2017
                  
               
                     238.
                  
                  
                     Badi' Mu'alla
                     
                        
                  
                  
                     Født: 1961
                     Fødested: Bistuwir, Jablah, Syrien
                     Rang: brigadegeneral, øverstbefalende for det syriske arabiske luftvåbens 63. brigade
                  
                  
                     Har rang af brigadegeneral, er højtstående officer i og øverstbefalende for det syriske arabiske luftvåbens 63. brigade, i tjeneste efter maj 2011.
                     Aktiv i sektoren for spredning af kemiske våben og som øverstbefalende for 63. brigade i den periode, der efterforskes af den fælles undersøgelsesmekanisme, ansvarlig for den voldelige undertrykkelse af civilbefolkningen gennem 63. brigades brug af kemiske våben i Talmenes (21. april 2014), Qmenas (16. marts 2015) og Sarmin (16. marts 2015).
                  
                  
                     21.3.2017«